b'\n_START_ARTICLE_\nMira Voglar\n_START_SECTION_\n\xc5\xbdivljenje\n_START_PARAGRAPH_\n\xc5\xa0tudij muzikologije in glasbene pedagogike je kon\xc4\x8dala leta 1969 na Filozofski fakulteti v Ljubljani, podiplomski \xc5\xa1tudij glasbene pedagogike pa na Akademiji za glasbo v Ljubljani. Dolga leta je pou\xc4\x8devala metodiko glasbene vzgojene na Srednji vzgojiteljski \xc5\xa1oli v Ljubljani. Kasneje, do upokojitve, je delovala kot profesorica na Pedago\xc5\xa1ki fakulteti v Ljubljani. Mira Voglar je avtorica \xc5\xa1tevilnih glasbenih pravljic, glasbeno didakti\xc4\x8dnih iger, ugank, iz\xc5\xa1tevank, \xc5\xa1tevilnih radijskih in televizijskih oddaj, scenske glasbe za otro\xc5\xa1ka gledali\xc5\xa1\xc4\x8da in pesmi za otroke. Je tudi avtorica mnogih knjig za vzgojitelje in u\xc4\x8ditelje. Je utemeljiteljica sodobne pred\xc5\xa1olske glasbene vzgoje. Je nagrajenka \xc5\xbdagarjevega priznanja za delo na vzgojno-izobra\xc5\xbeevalnem podro\xc4\x8dju.\n_START_SECTION_\nZna\xc4\x8dilnosti otro\xc5\xa1kih pesmi Mire Voglar\n_START_PARAGRAPH_\nVeliko otro\xc5\xa1kih pesmi Mire Voglar je ponarodelih. Pesmi lahko otroci ne le prepevajo, ampak tudi spremljajo z malimi instrumenti. Melodije so preproste, vesele, igrive. Pesmi govorijo o stvareh, ki so otrokom poznane (npr.: ljudje, predmeti, \xc5\xbeivali). V pesmih so velikokrat uporabljene pomanj\xc5\xa1evalnice, medmeti, ponavljanja. Pesmi imajo otroci radi, ker jih lahko prepevajo in pri tem uporabljajo male instrumente.'